REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/79-16

22. februar 2016. godine

B e o g r a d

ZAPISNIK

85. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 22. FEBRUARA 2016. GODINE

Sednica je počela u 8,35 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Miloš Tošanić, Goran Kovačević, Dragoljub Zindović, Olivera Pešić, Suzana Šarac, Momo Čolaković i Zoltan Pek.

 Sednici su prisustvovali zamenici članova Odbora: Sonja Vlahović, zamenik Radmila Kostića, Vladimir Marinković, zamenik Milorada Mijatovića i Zoran Bojanić, zamenik Nikole Jolovića.

 Sednici nisu prisustvovali članovi Odbora: Dušica Nikolić, Dejan Radenković, Balša Božović, Vojislav Vujić, Đorđe Stojšić i Žika Gojković, niti njihovi zamenici.

 Na poziv predsednika Odbora, sednici su prisustvovali predstavnici Ministarstva finansija: Nataša Kovačević, vršilac dužnosti pomoćnika ministra, Marijan Blešić i Dejan Dabetić, savetnici u Ministarstvu.

 Na predlog predsednika, Odbor je jednoglasno utvrdio sledeći

D n e v n i r e d:

- Usvajanje zapisnika 84. sednice Odbora -

 1. Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada (43-360/16 od 20. februara 2016. godine), u načelu;

 2. Razmatranje Predloga zakona o potvrđivanju Ugovora između Republike Srbije i Republike Koreje o izbegavanju dvostrukog oporezivanja u odnosu na poreze na dohodak, koji je podnela Vlada (011-306/16 od 12. februara 2016. godine);

 3. Razmatranje Predloga zakona o potvrđivanju Ugovora između Republike Srbije i Velikog Vojvodstva Luksemburg o izbegavanju dvostrukog oporezivanja u odnosu na poreze na dohodak i na imovinu, koji je podnela Vlada (011-60/16 od 15. januara 2016. godine).

\* \* \*

 Pre prelaska na utvrđeni dnevni red Odbor je jednoglasno, bez primedaba, usvojio zapisnik 84. sednice Odbora.

 **Prva tačka dnevnog reda**: Razmatranje Predloga zakona o izmenama i dopunama Zakona o poreskom postupku i poreskoj administraciji, koji je podnela Vlada, u načelu

 Nataša Kovačević, vršilac dužnosti pomoćnika ministra finansija, predstavila je članovima i zamenicima članova Odbora Predloženi zakon i obrazložila razloge za njegovo donošenje.

U diskusiji povodom ove tačke dnevnog reda učestvovali su Goran Kovačević i Nataša Kovačević.

 Na predlog predsednika, Odbor je jednoglasno odlučio da predloži Narodnoj skupštini da prihvati Predlog zakona o izmenama i dopunama Zakona o poreskom postupku i poreskoj administraciji.

\* \* \*

 Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o poreskom postupku i poreskoj administraciji, u načelu.

 Za izvestioca Odbora na sednici Narodne skupštine određen je Veroljub Arsić, predsednik Odbora.

 **Druga tačka dnevnog reda**: Razmatranje Predloga zakona o potvrđivanju Ugovora između Republike Srbije i Republike Koreje o izbegavanju dvostrukog oporezivanja u odnosu na poreze na dohodak, koji je podnela Vlada

Dejan Dabetić, savetnik u Ministarstvu, predstavio je članovima i zamenicima članova Odbora predloženi zakon i obrazložio razloge za njegovo donošenje.

Povodom ove tačke dnevnog reda nije bilo diskusije.

 Na predlog predsednika, Odbor je jednoglasno odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Republike Koreje o izbegavanju dvostrukog oporezivanja u odnosu na poreze na dohodak.

\* \* \*

 Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Republike Koreje o izbegavanju dvostrukog oporezivanja u odnosu na poreze na dohodak.

 Za izvestioca Odbora na sednici Narodne skupštine određen je Veroljub Arsić, predsednik Odbora.

**Treća tačka dnevnog reda**: Razmatranje Predloga zakona o potvrđivanju Ugovora između Republike Srbije i Velikog Vojvodstva Luksemburg o izbegavanju dvostrukog oporezivanja u odnosu na poreze na dohodak i na imovinu, koji je podnela Vlada

 Dejan Dabetić, savetnik u Ministarstvu, predstavio je članovima i zamenicima članova Odbora Predlog zakona i obrazložio razloge za njegovo donošenje.

Povodom ove tačke dnevnog reda nije bilo diskusije.

Na predlog predsednika, Odbor je jednoglasno odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Velikog Vojvodstva Luksemburg o izbegavanju dvostrukog oporezivanja u odnosu na poreze na dohodak i na imovinu.

\* \* \*

 Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora između Republike Srbije i Velikog Vojvodstva Luksemburg o izbegavanju dvostrukog oporezivanja u odnosu na poreze na dohodak i na imovinu.

 Za izvestioca Odbora na sednici Narodne skupštine određen je Veroljub Arsić, predsednik Odbora.

\* \* \*

 Sednica je završena u 8,55 časova.

 Sednica je tonski snimana.

 SEKRETAR PREDSEDNIK

 Aleksandra Šašo Veroljub Arsić